# name
Ca l’Alemany. Proposta d’intervenció museogràfica i recuperació

# metadata.dc.contributor.advisor[].value
Hernàndez, F. Xavier (Francesc Xavier), 1954-

# metadata.dc.description[].value
Màster Oficial en Gestió del Patrimoni Cultural i Museologia, Facultat de Geografia i Història, Universitat de Barcelona. Curs: 2023-202x4 Tutor: Francesc Xavier Hernàndez Cardona

# metadata.dc.description.abstract[].value
Badalona és una de les ciutats més importants de
Catalunya per diversos motius; si més no, constitueix
la tercera més poblada del territori. Destaca també per
la seva riquesa a nivell històric, que ha deixat un llegat
cultural i patrimonial de gran valor que és necessari
preservar. Bon exemple son les restes romanes de
la ciutat de Baetulo, una de les primeres fundacions
urbanes sorgides en el context de la romanització, tot i
que està documentada l’ocupació humana des de molt
abans.
No només es conserven vestigis d’aquell període, sinó
també nombroses masies, l’exemple paradigmàtic de
les formes de vida rural d’antic, que tants segles han
perviscut, així com edificis de caire industrial, tot i que
cada vegada en van quedant menys, que representen
l’arribada de les innovacions tecnològiques i la
transformació cap a un nou mode de vida i una societat
canviant. Molts d’aquests elements patrimonials estan
protegits i presenten una gestió adequada, malgrat
que hi ha molts altres que romanen a l’oblit i pateixen
un estat d’abandonament molt avançat i preocupant,
sobretot fora del nucli urbà, com és el cas dels que
seran objecte d’aquest projecte professional, que es
basa en la revitalització d’un patrimoni arqueològic i
històric de la ciutat totalment deixat.El projecte està enfocat en l’adequació, amb consolidació
d’estructures i museïtzació, tant d’una vil·la romana, enterrada
després de la seva excavació l’any 1976 per tal d’evitar una
major degradació (ja que en cap moment es va contemplar
la idea de fer-la visitable), així com d’una masia d’època
moderna amb orígens medievals que es troba en un estat de
ruïna després de moltes dècades d’abandó. També es pretén
abordar el contingut de les visites, recursos expositius i altres
activitats que puguin desenvolupar-se a l’indret, tot seguint
el fil conductor de l’agricultura i pagesia a la zona, tant en el
passat, com el present i el futur, posant especial èmfasi a la
viticultura.

# metadata.dc.rights[].value
cc by-nc-nd (c), González Fernández, 2024

# metadata.dc.source[].value
Màster Oficial - Gestió del Patrimoni Cultural i Museologia

# metadata.dc.title[].value
Ca l’Alemany. Proposta d’intervenció museogràfica i recuperació